Държавен вестник, бр. 48, 2018 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  48
НАРЕДБА
за структурата и минималната численост на 
инспекторатите, реда и начина за осъщест-
вяване на дейността им и взаимодействието 
със специализираните контролни органи
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. структурата и минималната численост 
на инспекторатите;
2. допълнителните изисквания за заемане 
на длъжности в инспекторатите;
3. редът и начинът за осъществяване на 
дейността им и взаимодействието със специ-
ализираните контролни органи.
Чл. 2. С наредбата се осигурява:
1. повишаване ефективността на инспек-
торатите като звена на административен 
контрол за установяване, предотвратяване и 
отстраняване на нарушения при функциони-
рането на администрацията;
2. въвеждането на единни правила и 
процедури, регламентиращи дейността на 
инспекторатите;
3. изграждане на обща система за предо-
твратяване, разкриване и отстраняване на 
нарушения при функционирането на адми-
нистрацията;
4. подобряване взаимодействието между 
инспекторатите и специализираните контрол-
ни органи.
Чл. 3. При осъществяване на дейността си 
инспекторатите се ръководят от принципите 
по чл. 2, ал. 1 от Закона за администрацията и 
чл. 18 от Закона за държавния служител, както 
и от правилата за поведение, регламентирани 
в Кодекса за поведение на служителите в дър-
жавната администрация, и Етичния кодекс на 
служителите в съответната администрация.
Чл. 4. (1) Инспекторатите осъществяват 
дейността си единствено под прякото ръко-
водство на органа, към който са създадени, 
при спазване на закона.
(2) Членовете на политическите кабинети 
и служителите от съответната администра-
ция не могат да се намесват в оперативната 
самостоятелност на инспекторатите.
Г л а в а  в т о р а
СТРУКТУРА И МИНИМАЛНА ЧИСЛЕ-
НОСТ НА ИНСПЕКТОРАТИТЕ
Чл. 5. (1) Инспекторатите са звена за 
осъществяване на административен контрол 
извън състава на общата и специализираната 
администрация, пряко подчинени на органа 
на държавна власт като ръководител на ад-
министративната структура.
(2) В инспектората могат да се създават 
отдели. При необходимост към отделите могат 
да се създават сектори.
Чл. 6. (1) Контролната дейност на Главния 
инспекторат и инспекторатите се осъществява 
от инспектори.
(2) Ръководителят на Главния инспекторат, 
ръководителите на инспекторатите, начални-
ците на отдели и сектори имат правомощия 
на инспектор.
(3) Органите на държавна власт, към които 
има създадени инспекторати по Закона за ад-
министрацията, спазват следните изисквания 
за минимална численост:
1. при брой на служителите в проверява-
ните структури до 300 – не по-малко от трима 
инспектори, включително ръководител;
2. при брой на служителите в проверяваните 
структури от 301 до 600 – не по-малко от пе-
тима инспектори, включително ръководител;
3. при брой на служителите в проверяваните 
структури от 601 до 900 – не по-малко от шес-
тима инспектори, включително ръководител;
4. при брой на служителите в проверявани-
те структури от 901 до 1200 – не по-малко от 
осем инспектори, включително ръководител;
5. при брой на служителите в проверява-
ните структури над 1200 – не по-малко от 
десет инспектори, включително ръководител.
(4) При осъществяване на дейността си 
инспекторатите могат да се подпомагат от 
служители на експертни или технически 
длъжности, които са извън минималната 
численост по ал. 3.
Чл. 7. За ръководител и инспектори в Глав-
ния инспекторат се назначават лица, които 
отговарят на изискванията на чл. 46б, ал. 1 
от Закона за администрацията и на следните 
допълнителни изисквания:
1. за ръководител – да притежава не по-
малко от седем години професионален опит 
в областта на контрола в държавната адми-
нистрация;
2. за държавен инспектор – да притежава 
не по-малко от четири години професионален 
опит в областта на контрола в държавната 
администрация.
Чл. 8. (1) За ръководител и инспектори 
в инспекторат се назначават лица, които 
отговарят на изискванията на чл. 46б, ал. 1 
от Закона за администрацията и на следните 
допълнителни изисквания:
1. за ръководител – да притежава не по-
малко от пет години професионален опит в 
областта на контрола в държавната админи-
страция;
2. за началник на отдел, началник на сек-
тор и за държавен инспектор – да притежава 
не по-малко от три години професионален 
опит в областта на контрола в държавната 
администрация.
(2) За професионален опит в областта 
на контрола в държавната администрация 
се зачита стажът в административни звена, 
които осъществяват контролни или регула-
торни функции, както и стажът на ръководна 
длъжност.